

**Straffegjennomføring i institusjon**Straffegjennomføringsloven § 12

***Du kan søke om å gjennomføre straffen din i institusjon i stedet for i fengsel***

Hvis du trenger hjelp med:

• rus eller avhengighet

• spillavhengighet

• lettere psykiske lidelser

• bo- og arbeidstrening

• eller har spesielle omsorgsbehov

kan du søke om å få gjennomføre inntil 12 måneder av din fengselsstraff i institusjon. Du må være innlagt i eller bo på institusjonen når du gjennomfører straffen, og økonomisk dekning av oppholdet må være avklart. Du får det samme beløp i dagpenger som i fengsel.

**Du må ha plass på døgnbasis ved en institusjon. Bekreftelse vedlegges.**

Eksempler på aktuelle institusjoner er behandlings- eller omsorgsinstitusjon for rusmiddelavhengighet og lettere psykiske lidelser, bo- og arbeidstreningsinstitusjon, familiehjem, sykehjem, Distriktpsykiatrisk senter (DPS) eller barnevernsinstitusjon. Frelsesarmeens Elevator i Oslo tilbyr også straffegjennomføring i henhold til § 12.

***Er dette aktuelt for deg?***

I så fall kan du fylle ut vedlagte søknadsskjema. Hvis du ønsker behandling, men ikke har behandlingsplass, kan du ta kontakt med fastlegen din eller Nav-kontoret ditt. De kan vurdere om du kan henvises til behandling i institusjon. Trenger du hjelp med dette og befinner deg allerede i fengsel, ta kontakt med kontaktbetjent.

***Når kan du søke?***

Så fort dommen din er blitt rettskraftig. Ikke vent til du starter straffegjennomføringen.

***Befinner du deg allerede på institusjon?***

Be institusjon om hjelp til å søke kriminalomsorgen om gjennomføring av din straff der du er.   
  
***Informasjon og veiledning, kontaktadresser i din region:***Bor du i Troms og Finnmark, Nordland, eller Trøndelag?  
*Kriminalomsorgen region nord Tlf. 73 56 16 10*   
  
Bor du i Møre og Romsdal eller Vestland?  
*Kriminalomsorgen region vest Tlf. 55 38 72 00*Bor du i Vestfold og Telemark eller tidligere Buskerud fylke?  
*Ringerike fengsel Tlf. 33 20 74 00*  
  
Bor du i Agder?   
*Agder friomsorgskontor Tlf. 38 10 49 50*Bor du i Rogaland?  
Rogaland friomsorgskontor Tlf. 51 84 66 00   
  
Bor du i Viken, Oslo og Innlandet med unntak av tidligere Buskerud fylke?   
*Kriminalomsorgen Innlandet, avd. Ilseng Tlf. 61 40 14 14*Nærmere opplysninger om ordningen finner du på [www.kriminalomsorgen.no](http://www.kriminalomsorgen.no).

**Søknad om straffegjennomføring i institusjon**

|  |  |  |
| --- | --- | --- |
| Navn: | | |
|  | | |
| Adresse: | | Fødsels- og personnummer: |
|  | |  |
| Statsborgerskap: |
|  |
| Telefon Privat: | Mobil: | Arbeid: |
|  |  |  |
| Jeg har institusjonsplass | | Jeg er henvist til behandling |
| Navn på institusjon: | | |
|  | | |
| Fastlege *(Navn og evt. legekontor):* | | |
|  | | |
| NAV-kontor *(kontor og evt. saksbehandler):* | | |
|  | | |

***Legg gjerne med et vedlegg hvor du begrunner hvorfor du sender denne søknaden.***

**Samtykke til utveksling av taushetsbelagte opplysninger**

Ved behandling av søknaden din kan vi ha behov for å utveksle informasjon om deg med andre etater, særlig din hjemkommune. For å kunne gjøre dette trenger vi ditt samtykke.

Et informert samtykke innebærer at du:

* Har fått informasjon om hvilke opplysninger som skal utveksles
* Vet hvordan opplysningene skal brukes og konsekvensene av dette
* Er kjent med at det ikke skal utveksles flere opplysninger enn det som er nødvendig
* Er kjent med at du kan nekte at opplysninger om spesielle forhold utveksles, eller at spesielle fagmiljø eller enkeltpersoner får bestemte opplysninger
* **Jeg samtykker til at ansatte i kriminalomsorgen kan utveksle opplysninger med ansatte i den aktuelle institusjonen og i andre etater. Opplysningene må være av betydning for planleggingen av min straffegjennomføring.**
* **Samtykket til fritaket fra taushetsplikt gjelder så lenge min søknad er under behandling.**
* **Samtykket kan trekkes tilbake når som helst hvis jeg ønsker det, helt eller delvis, også før opplysningene er utvekslet.**

**Samtykket gjelder følgende:**

|  |  |  |  |
| --- | --- | --- | --- |
| Institusjonen  Spesialhelsetjenesten  NAV  Hjemkommune  Fastlege | | | |
| Andre relevante instanser eller privatpersoner | | |  |
| Kommentarer: |  | | |
|  |  | | |
| Dato/sted: | | Underskrift: | |
|  | |  | |

**Søknaden sendes innen 14 dager til:**

Kriminalomsorgen region (Regionskontor), Dokumentsenteret, Postboks 694, 4305 Sandnes